Държавен вестник, бр. 31, 2014 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  31
нява към електрическа уредба на съответния 
мрежови оператор.
(4) В случаите по ал. 1 и 2 средствата за 
търговско измерване на електрическа енер­
гия се монтират в електрическата уредба на 
клиента до или на границата на имота му, а 
в случаите по ал. 3 – в електрическата уредба 
на съответния мрежови оператор.
(5) Средствата за търговско измерване на 
електрическа енергия, токовите и напрежено­
вите трансформатори към тях, управляващите 
тарифите и други спомагателни устройства се 
доставят от и за сметка на съответния мрежови 
оператор и са негова собственост.
(6) В случаите по ал. 1 и 2 устройства за 
защита от пренапрежения, разположени преди 
границата на собственост откъм страната на 
електропровода, са собственост на клиента и 
се доставят, монтират и поддържат от него и 
за негова сметка.
Чл. 31. (1) Електрически уредби с високо 
и средно напрежение се изграждат за сметка 
на съответния мрежови оператор и са негова 
собственост с изключение на тези по чл. 117, 
ал. 5 ЗЕ. 
(2) Когато част от електрически уредби с 
високо и средно напрежение, изграждани по 
реда на чл. 117, ал. 5 ЗЕ, освен за захранване 
на клиента, предизвикал изграждането им, се 
използват за пренос на електрическа енергия 
към други клиенти, тази част остава собстве­
ност на оператора на мрежата. За останалите 
съоръжения се прилага чл. 117, ал. 5 ЗЕ, като 
в договора за присъединяване се уточнява 
границата на собственост в зависимост от 
конкретното техническо решение и вида на 
присъединителните съоръжения. 
(3) Електрическите уредби и електропроводи 
с ниско напрежение, които се намират преди 
границата на собственост на електрическите 
съоръжения, се изграждат за сметка на опера­
тора на разпределителната мрежа и са негова 
собственост.
(4) Електропроводите и другите съоръжения, 
чрез които се извършва присъединяване на 
електрически уредби към разпределителната 
или към преносната мрежа, се изграждат за 
сметка на съответния мрежови оператор и са 
негова собственост с изключение на тези по 
чл. 117, ал. 5 ЗЕ, както и когато те не са еле­
менти на тези мрежи. 
Чл. 32. (1) Инсталациите на клиента, по 
които преминава електрическа енергия преди 
нейното измерване, устройствата по чл. 30, 
ал. 4 и електрическите вериги между тях се 
защитават срещу неправомерен достъп.
(2) Съответният мрежови оператор осигурява 
на клиента възможност за проверка на пока­
занията на средствата за търговско измерване 
и на управляващите тарифите устройства по 
чл. 30, ал. 4.
Г л а в а  т р е т а
ЕЛЕКТРИЧЕСКИ МОЩНОСТИ
Раздел I
Определяне на електрическите мощности
Чл. 33. (1) Предоставената мощност се за­
явява от клиента в искането за проучване на 
условията за присъединяване на база на необ­
ходимите за ползване в обекта приемници на 
електрическа енергия при предполагаем режим 
на едновременната им работа с максимален 
товар в продължение на 15 минути.
(2) Предоставената мощност, нивото на на­
прежение на приемниците на клиента и броят 
на фазите определят техническите параметри, по 
които съответният мрежови оператор извършва 
избор на средствата за търговско измерване в 
съответствие с действащата нормативна уредба, 
както и избор на комутационната и защитна 
техника.
(3) Минималните стойности на предоста­
вената мощност за обектите на клиентите се 
определят с наредбите по чл. 83, ал. 1, т. 1 и 
ал. 2 ЗЕ.
Чл. 34. (1) Присъединената мощност опре­
деля минималните технически параметри, по 
които се проектират и изграждат съоръженията 
за присъединяване.
(2) Присъединената мощност се определя 
от съответния мрежови оператор в границите 
от 110 % до 130 % от предоставената мощност, 
осигурявайки резерв за увеличаване на пре­
доставената мощност в бъдещ период.
(3) Нивото на напрежение, броят на фазите 
и факторът на мощността на присъединената 
мощност не могат да се различават от тези на 
предоставената мощност.
(4) За обекти на небитови клиенти на елек­
трическа енергия със заявена предоставена 
мощност по чл. 33, по-голяма от 50 kW, присъ­
единената мощност се определя от клиентите 
съгласувано със съответния мрежови оператор 
в границите по ал. 2.
Раздел II
Контрол на електрическите мощности
Чл. 35. (1) При договорена предоставена 
мощност на високо или средно напрежение и 
в случаите, когато тя е по-голяма от 100 kW, 
електрическите мощности се контролират чрез 
регистриране на стойностите им от средствата 
за търговско измерване.
(2) В случаите по ал. 1 за максимална потре­
бена активна мощност за даден месец се счита 
максималната средна стойност за интервал 15 
минути, измерена в рамките на един месец.
(3) В случаите по ал. 1 средствата за защита 
на съоръженията се оразмеряват в зависимост 
от големината на предоставената мощност при 
фактор на мощността 0,9.